**Nu pot să-ţi mai vorbesc...**

*Agafia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu pot să-ţi mai vorbesc

cum îţi vorbeam atunci

când păsările luminii vibrau

în serile cu ochi de chihlimbar

învăţ tăcerile albe

cu gândul îmbracat

în dorul de tine

ţărână călcată de corbi

se surpă în golul lăsat

în partea aceea de suflet

rămasă dincolo

braţe întinse pe hotarele depărtării

încolţesc amăgirea

muşc din ploi

îmi las morganele îmbrăţişate de cer

rană copiilor mei nenăscuţi

la geamul unde nu plouă

din umbra cu luciri de ape

curg spre tine

aprinde o candelă în inimă

lacrimă prinsă-n

tristeţea nopţilor

să te găsesc